קבוצת עזריאלי

קבוצת עזריאלי בע"מ היא חברה ציבורית ישראלית שעוסקת בתחום הנדל"ן המניב. פעילותה מתרכזת בפיתוח והפעלת מרכזי מסחר וקניונים, שטחי השכרה למשרדים ודיור מוגן בישראל. קבוצת עזריאלי נוסדה ב-1983 כזרוע הישראלית של פעילות הנדל"ן הבינלאומית של האדריכל הקנדי-ישראלי דוד עזריאלי. הפרויקט הראשון שלה היה בניית קניון איילון ברמת גן – הקניון המשמעותי הראשון אז בישראל, שבנייתו הושלמה בשנת 1985. נוסף על כך, מרכז קניות זה הוא הראשון שנקרא "קניון", תחדיש לשוני שהגה דוד עזריאלי (על בסיס "קנה" ו"חניון") ונקלט בעברית. לאחר מכן, החברה בנתה את קניון הנגב בבאר שבע, קניון ירושלים, ומגדלי עזריאלי – מרכז העסקים הגדול בישראל, ורכשה מספר קניונים נוספים, דוגמת קניון חולון, קניון חיפה ואחרים. עם רכישת חברת IC ב-1997, נוספו לקבוצה פרויקטי נדל"ן, ובכלל זאת 2 קניונים בהוד השרון ובחולון ומרכז מסחרי בהרצליה. ביוני 2010 הונפקה החברה בבורסת תל אביב, לפי שווי של 9.5 מיליארד שקל, ונחשבת להנפקה הגדולה ביותר בתולדות הבורסה, ונכון ל-2021 היא החברה הרביעית בגודלה שנסחרת בבורסה בתל אביב עם שווי שוק של 36.7 מיליארד שקל. לאחר מותו של דוד עזריאלי בשנת 2014 בתו, דנה עזריאלי, מונתה ליו"ר דירקטוריון הקבוצה, לאחר שכיהנה בתפקידי מפתח בחברה, ובמהלך הכהונה שלה הקבוצה נכנסה לפעילות בתחומים נוספים כמו מרכזי נתונים, מלונאות ודיור מוגן. בשנת 2016 נכנסה הקבוצה לפעילות גם בתחום המסחר המקוון, על ידי רכישת אתר Buy2 אשר הוקם על ידי יזם האינטרנט אביב רפואה, בסכום מוערך של כ-80 מיליון ש"ח. האתר, ששמו שונה ל-"Azrieli.com", הושק בתחילת 2017 ונחשב לאחד מאתרי המסחר האלקטרוני המובילים בישראל. ביולי 2019 חברת עזריאלי נכנסה לתחום מרכזי הנתונים ברכישת 20% מחברת חוות השירותים האמריקאית קומפאס וביולי 2021 רכשה חברה נורווגית בתחום, בשם גרין מאונטיין, עבור 2.8 מיליארד שקל. ב-27 במרץ 2023 השתתפה קבוצת עזריאלי בהשבתת המשק כצעד התנגדות לרפורמה המשפטית שקידמה ממשלת ישראל השלושים ושבע. קבוצת עזריאלי מונה (נכון ל-2020) חמש זרועות עיקריות: קנית השלום השקעות בע"מ עזריאלי אי-קומרס בע"מ אוצם יזמות והשקעות בע"מ אינטרנשיונל קונסלטנטס בע"מ Azrieli Data centers LLC: חברה בת אמריקאית שמתעסקת במרכזי נתונים, מושקעת בהיקף של 23.95% בחברת קומפאס, שעוסקת בתחום זה. בנוסף החזקה ישירה בנכסים בחו"ל, בפאלאס להבים ובדיור מוגן מודיעין בע"מ ו-3.1% מבנק לאומי. החברה מתמחה בייזום, תכנון הקמה וניהול של פרויקטים בנדל"ן בכלל וקניונים בפרט, כיום (2024) הקבוצה מחזיקה בישראל 19 קניונים מעכו ועד באר שבע, 13 נכסי משרדים ו-5 בתי דיור מוגן, וכן 8 נכסי משרדים מחוץ לישראל. נכון ל-2024 בבעלות הקבוצה 19 קניונים ומרכזים מסחריים בישראל: באחזקת החברה כ-13 בנייני משרדים בישראל, בשטח כולל של 628 אלף מ"ר (2020), ביניהם: מגדלי עזריאלי, קומפלקס של גורדי שחקים בתל אביב, ובבסיסו נמצא קניון. עזריאלי שרונה, גורד השחקים הגבוה בארץ, נמצא בתל אביב ובבסיסו נמצא קניון. מרכז העסקים עזריאלי חולון, מתחם משרדים, מסחר ופנאי שהוקם ב-2013 ליד צומת חולון. עזריאלי טאון, מגדל משרדים בדרך נמיר, במע"ר הצפוני של תל אביב. עזריאלי המנור, חולון. באחזקת החברה כ-4 בתי דיור מוגן פעילים (ואחד עתידי בראשון לציון), בשטח כולל של 105 אלף מ"ר (2020): פאלאס תל אביב פאלאס רעננה פאלאס מודיעין פאלאס להבים מלון הסלע האדום, אילת – נרכש ב-2023 מלון הר ציון, ירושלים – נרכש ב-2020 מלון במודיעין, בהקמה מלון במגדל הספירלה, תל אביב, בתכנון. באחזקת החברה כ-8 מבנים בחוץ לארץ, בשטח כולל של 237 אלף מ"ר (2020): 7 מספר מבני משרדים ביוסטון ובאוסטין, טקסס. מבנה בלידס, אנגליה. מדיה וקבצים בנושא קבוצת עזריאלי בוויקישיתוף אתר האינטרנט הרשמי של קבוצת עזריאלי אתר האינטרנט הרשמי של קבוצת עזריאלי אתר האינטרנט הרשמי של קבוצת עזריאלי (באנגלית) אתר האינטרנט הרשמי של קניוני עזריאלי קבוצת עזריאלי בע"מ, באתר הבורסה לניירות ערך בתל אביב קבוצת עזריאלי בע"מ, באתר "מאיה" קבוצת עזריאלי בע"מ, באתר גלובס עמיר קורץ, כלכליסט, "העומס על השוכרים לא גדל. יש כאלה שמצליחים יותר, יש שפחות", באתר ynet, 30 בדצמבר 2015 רועי צ'יקי ארד, המבצע החשאי לאיגוד עובדי הקבלן של עזריאלי, באתר הארץ, 13 ביולי 2017 שלומית לן, ‏דנה עזריאלי: "אני לא חושבת שתחום האופנה בישראל סובל", באתר גלובס, 31 במרץ 2018 אמיר פרגר, עזריאלי תקים מלון ראשון באילת בהשקעה של עד 600 מיליון שקל, באתר כלכליסט, 17 באפריל 2023 קבוצת עזריאלי בע"מ: נתונים כספיים באתר מאי"ה. מיכאל רוכוורגר, עזריאלי עובר לת"א 25: הבינלאומי והפועלים רכשו מניות בשווי 330 מיליון שקל, באתר TheMarker‏, 14 ביוני 2010 עומרי כהן, ‏עזריאלי רוכשת חברת חוות שרתים בנורווגיה ב-2.8 מיליארד שקל, באתר גלובס, 19 ביולי 2021 איריס ליפשיץ-קליגר, דניאל סלאמה, הדר גיל-עד, הילה ציאון, קניונים, נתב"ג, הדואר וחברות הייטק: מי הודיע על שביתה?, באתר ynet, 27 במרץ 2023 עמוד 11, בדו"ח הכספים לשנת 2020 חזי שטרנליכט, עזריאלי מוכרת קניון - בפעם הראשונה בתולדות החברה, באתר כלכליסט, 23 בפברואר 2021